
ΠΕ ΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Επικύρωση Κανονιστικής Διατάξεως της ΔισενιαυσΙου 

Ιεράς Συνάξεως του Αγίου Όρους. 1 

Αναδρομική καταβολή ειδικής αποζημίωσης - Ειδικού 

επιδόματος. 2 

Τροποποίηση της 2062849/0025/20.11.95 απόφαση 
του Υπουργού Οικονομικών σχετικά με την παροχή 
της εγγύησης του Ελληνικού Δημοσίου στην Ευρω¬ 
παϊκή Τράπεζα Επενδύσεων για κάλυψη δανείου 
της σε συνάλλαγμα στην ΕΤΕΒΑ ποσού ισοτίμου 

δρχ. 20.000.000.000. 3 

Δυσπρόσιτα μεισνοτικά σχολεία. 4 

Συγκρότηση καλλιτεχνικής επιτροπής. 5 

Έγκριση αύξησης των χρηματικών ορίων των παρ. 2 & 3 

του άρθρου 15 του αριθμ. 284/61 Β. Δ/τος.6 

Μεταφορά της αποκεντρωμένης Νοσηλευτικής Μονά¬ 
δας Πύλου του Νομ. Γεν. Νοσ. Αθηνών «ΚΟΡΠΑΛΕ- 
ΝΕΙΟ - ΜΠΕΝΑΚΕΙΟ» Ε.Ε.Σ.. στο Νομ. Γεν. Νοο. 
Καλαμάτας. ^ 

ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. Φ.7611.1/4/ΑΣ 232 (1) 

Επικύρωση Κανονιστικής Διατάξεως της Δισενιαυσίου Ιε¬ 
ράς Συνάξεως του Αγίου Ορους. 

Ο ΥΠΟΥΡΓΟΣ ΕΞίϊΤΕΡΙΚΩΝ 

Έχοντας υπόψη το άρθρο 6 του Ν.Δ. της 10ης Σε¬ 
πτεμβρίου του 1926 «περί κυρώσεως του Καταστατικού 
Χάρτου του Αγίου Όρους» επικυρώνουμε την υπ' αριθ. 
ΡΙΗ (118) από 6.5.1986 Κανονιστική Διάταξη της Δισε- 
νιαυσίου Ιεράς Συνάξεως του Αγίου Όρους «περί συμπλη- 
ρώσεως και τροποποιήσεως διατάξεών τινών των Κανονι¬ 
στικών Διατάξεων; α) Από 21.8.1947 (ΦΕΚ 123β/ 
28.8.1947) και β) από 10.9.1976 (ΦΕΚ 1193β/ 
27.9.1976) περί προστασίας, συντηρήσεως και ταξινομή- 
σεως των ιερών κειμηλίων, βιβλιοθηκών και αρχείων του 
Αγίου Όρους»; 

ΔΙΣΕΝΙΑΥΣΙΟΣ ΙΕΡΑ ΣΥΝΑΞίΣ ΑΓΙΟΥ ΟΡΟΥΣ ΑΘΩ 
ΚΑΝΟΝΙΣΤΙΚΗ ΔΙΑΤΑΞΙΣ 

«Περί συμπληρώσεως και τροποποιήσεως διατάξεών τι- 


νών των Κανονιστικών Διατάξεων; α) Από 21.8.1947 (ΦΕΚ 
123Β/28.8.1947) και β) από 10.9.1976 (ΦΕΚ 1193Β/ 
27.9.1976) περί προστασίας, συντηρήσεως και ταξινομή- 
σεως των ιερών κειμηλίων, βιβλιοθηκών και αρχείων του 
Αγίου Όρους». 

Η Δ.Ι.Σ. έχουσα υπ’ όψει το άρθρον 43 του Κ.Χ.Α.Ο. και 
το άρθρον 6 και 42 του Ν.Δ. της 10.9.1926, αποφασίζει 
και ψηφίζει εν τη παρούση ΡΙΗ (118η) Συνόδω αυτής, τη 
βη Μαϊου 1986, Κανονιστικήν Διάτσξιν ως εν τω τίτλω περί 
Κειμηλίων, το κείμενον της οποίας έπεται: 

Άρθρον 1 

Το άρθρον 10ν με τας υπ’ αριθμ. 1, 2 και 3 παραγρά¬ 
φους αυτού της Κανονιστικής Δ/ξεως από 10.9.76 (ΦΕΚ 
1193Β/27.9.76), τροποποιητικόν του άρθρου 2 της από 
21.8.1947 (ΦΕΚ 1 23Β/28.8.1947) τοιαύτης περί κειμη¬ 
λίων καταργείται και αντικαθίσταται ως κάτωθι; 

1. Υπό την λέξιν «Κειμήλια» νοούνται πάντα τα εκκλη¬ 
σιαστικά αντικείμενα και σκεύη, αρχήθεν δωρηθέντα ή 
καθ' οιονδήποτε τρόπον περιελθόντα εις την κυριότητα,- 
νομήν και κατοχήν της Ιεράς Κοινότητος, Μονής τινός ή 
Εξαρτήματος, ήτοι άγια λείψανα μετά λειψανοθηκών αυ¬ 
τών και τεμάχια Τιμίου Ξύλου, τίμιοι ξυλόγλυπτοι σταυροί 
και ξυλόγλυπτοι ιεραί εικόνες, έργα χρυσοχοΐας, αργυρο- 
χοΐας, υφαντουργικής και χειροτεχνίας, φορητοί ιεραί ει¬ 
κόνες, καιτοιχογραφίαι ψηφιδωταί και μη. ιερά σκεύη, κώ¬ 
δωνες και σήμαντρα ιερών ναών, άμφια και το έχοντα ιστο¬ 
ρικήν και αρχαιολογικήν αξίαν έγγραφα (χρυσόβουλλα, μο- 
λυβδόβουλλα, σιγίλλια κλπ.) και άλλα ιδιαιτέρας εθνογρα¬ 
φικής και ιστορικής αξίας αντικείμενα. 

2. Απαγορεύεται απολύτως η απομάκρυνσις εξ Αγίου 
Όρους των ανωτέρω κειμηλίων ανεξαρτήτως της αρχαιό¬ 
τητας αυτών δΓ οιονδήποτε λόγον και αιτίαν. 

Κατ' εξαίρεσιν ειδικώς επιτρέπεται: 

α) Η εξαγωγή ιερών εικόνων και ξυλογλύπτων ουχί πα- 
λαιοτέρων των τριάκοντα (30) ετών από της εκάοτοτε 
ημερομηνίας αιτήσεως εξαγωγής των, εφ’ όσον δεν έχουν 
χαρακτηρισθή ως ιδιαζούσης καλλιτε^χνικής και λατρευτι¬ 
κής αξίας αντικείμενα κατά την παράγραςων 3 του παρό¬ 
ντος άρθρου και μετά σφράγισιν και υπογραφήν υπό της 
Ιεράς Επιστασίας ή του Τελωνείου Δάφνης διά την νοτίαν 
πλευράν του Αγίου Όρους. Εάν η χρονολογία κατασκευής 
δεν είναι αναγεγραμμένη επί τούτων, αρμοδία διά τον κα¬ 
θορισμόν της είναι η Ιερά Επιστασία, 








3384 


ΕΦΗΜΕΡΙΕ ΤΗΣ ΚΥΒΕΡΝΗΣΕΟΣ ίΤΕΥΧΟΣ ΔΕΥΤΕΡΟ) 


0) Η εξαγωγή ιερών αμφίων, ουχϊ παλαιοτέρων των πε- 
ντήκοντα (50) ετών, μετ’ αδειαν της Μοναστηριακής αρ¬ 
χής, κοινοποιουμένης εις την Ιεράν Επιστασίαν και εγκρί- 
σει της κυριάρχου Ιεράς Μονής διά τα εξαρτήματα. 

γ) Η εξαγωγή ξυλογλύπτων ενθυμίων, συγχρόνου κατα¬ 
σκευής, εκ των πωλουμένων νομίμως εις το Άγιον Ορος, 
εντύπων ιερών εικόνων και πινάκων επί ξύλου ή επί ετέρου 
υλικού επικεκολλημένων ή εν φωτογραφία ή εν φωτοαντι- 
ντιγράφω. 

δ) Εν περιπτώσει ανάγκης εξαγωγής εκτός Αγίου 
Όρους κειμηλίου, πλην των εν παρ. 2, εδ. α, β, γ, του πα¬ 
ρόντος άρθρου αναφερομένων, είτε διά προσκυνηματι- 
κούς λόγους είτε δΓ επιδιόρθωσιν αυτού θα είναι δυνατή η 
εξαγωγή του κατόπιν εγγράφου αδείαςτης Ιεράς Κοινότη- 
τος μετά σχετικήν αίτησιν της ενδιαφερομένης Ιεράς Μο¬ 
νής, εις την οποίαν θα αναφέρωνται και τα πρόσωπα, τα 
οποία θα συνοδεύουν αυτό και ευθύνη των οποίων θα επι¬ 
στροφή τούτο εντός του ορισθέντος υπό της Ιεράς Μονής 
χρόνου. Εις την αίτησιν εξαγωγής θα επισυνάπτεται πρα¬ 
κτικόν της Γεροντικής Συνάξεως και περιγραφική έκθεσις 
του κειμηλίου και φωτογράφησις. Τα αυτά ισχύουν και διά 
τα εξαρτήματα, πάντοτε μέσω της Κυριάρχου Ιεράς Μο¬ 
νής. Δυνατόν να απαιτηθή παρά της Ιεράς Κοινότητας αυ¬ 
τοψία υπό της Ιεράς Επιστασίας. Εάν υπάρχουν εις το 
προς εξαγωγήν κειμήλιον πολύτιμοι λίθοι ή άλλο τι δυνά- 
μενον να αφαιρεθή τότε η προσωρινή εξαγωγή του προς 
επιδιόρθωσιν και μόνον, πέραν των ανωτέρω αναφερθέ- 
ντων, θα είναι δυνατή κατόπιν αυτοψίας της Ιεράς Επιστα¬ 
σίας και εκθέσεως ειδικού επιστήμονας ή εμπειροτέχνου, 
εγκρίσεως της Ιεράς Κοινότητας, περί της λεπτομερούς 
καταγραφής και αξιολογήσεως των ειδικής αξίαας τμημά¬ 
των αυτού, Ο αυτός ειδικός θα υποβάλη και κατά την εισα¬ 
γωγήν του νέα έκθεσιν περί της απολύτου ακεραιότητας 
αυτού εν τω συνόλω και ενός εκάστου τμήματός του. 

ε) Η εξαγωγή ιερών σκευών προς επιδιόρθωσιν ή αντι¬ 
γραφήν ουχί παλαιοτέρων των τριάκοντα (30) ετών, δεν 
επαιτεί την διαδικασίαν της προηγουμένης παραγράφου 
(δ) του παρόντος άρθρου, αλλά ταύτα εξάγονται μετ' 
άδειαν της Μοναστηριακής αρχής, κοινοποιουμένης εις 
την Ιεράν Επιστασίαν και εγκρίσει της κυριάρχου I, Μονής 
διά τα εξαρτήματα. Ταύτα επιστρέφονται εντός υπό της I. 
Μονής ορισθησομένου χρόνου. 

3. Εκάστη Ιερά Μονή ή εξάρτημα δύνανται να προβή εις 
τον χαρακτηρισμόν συγχρόνων ξυλογλύπτων αντικειμέ¬ 
νων, ιερών εικόνων, καλλιτεχνημάτων, χειροτεχνημάτων 
και παντός ετέρου αντικειμένου ως ιδιαζούσης αξίας και 
ένταξίν των εις τα κειμήλια, κατά την έννοιαν της 1 ης πα¬ 
ραγράφου του παρόντος άρθρου. Το δικαίωμα αυτό κέ- 
κτηται και η Ιερά Κοινότης διά τα εις αυτήν ανήκοντα αντι- 
κέιμενα. 

Άρθρον 2 

Το άρθρον 2 με τας παραγράφους υπ’ αριθμ. 1,2 και 3 
αυτού της Κανονιστικής Διατάξεως από 10.9.1947 (ΦΕΚ 
1193Β/27.9.1976), τροποποιητικόν του άρθρου 17 της 
από 21.8.1947 (ΦΕΚ 123Β/28.8.1947) τοιαύτης περί 
Κειμηλίων, καταργείται και αντικαθίσταται ως κάτωθι; 

1, Απαγορεύεται υπό πάντων και καθ’ οιονδήποτε τρό¬ 
πον η εξ Αγίου Όρους εξαγωγή βιβλίων και εντύπων, φε- 
ρόντων χρονολογίαν εκδόσεως, παλαιοτέραν των (50) πε- 
ντήκοντα ετών. Η Ιερά Επιστασία τυγχάνει αρμόδια διά τον 
προσδιορισμόν του χρόνου εκδόσεως των ως άνω άνευ 
χρονολογίας βιβλίων και εντύπων. 


Ειδικώς επιτρέπεται: 

α) Η επΙ επιστροφή προς επιδιόρθωσιν, επανέκδοσιν ή 
φωτοτυπίαν εξαγω^ εντύπων ανεξαρτήτως χρονολογίας 
των και χειρογράς)ων 18ου και εξής αιώνος κατόπιν αδείας 
των Μοναστηριακών αρχών και εγκρίσει της Κυριάρχου I. 
Μονής διά τα εξαρτήματα. Η επιστροφή γίνεται εντός ορι- 
σθέντος υπό της Μοναστηριακής Αρχής χρόνου. 

β) Η εξαγωγή φωτοαντιγράφων και φωτοεπανεκδόοεων 
οιωνδήποτε χειρογράφων και εντύπων. 

2. Εις Ιεράς Μονός εχοϋσας μεγάλον αριθμόν αντιτύ¬ 
πων λειτουργικών πατερικών και εποικοδομητικών εν γέ- 
νει νεωτέρων εντύπων βιβλίων, δίδεται η δυνατότης εντός 
εξ (β) μηνών από της ισχύος της παρούσης, να ζητήσουν 
από Ιεροκοινοτικήν Επιτροπήν την καταγραφήν την και 
εγκρίσει της Ιεράς Κοινότητας να επιτροπή η διάθεσις αυ¬ 
τών εις έτερα ιερά καθιδρύματα της ημεδαπής και αλλο¬ 
δαπής, έχοντα απόλυτον ανάγκην αυτών. Απαραιτήτως 
δέον να παραμένουν, δι’ έκαστον είδος εντύπου βιβλίου, 
τουλάχιστον τρία (3) αντίτυπα και να αφιερώνονται δύο (2) 
αντίτυπα εις την βιβλιοθήκην της Ιεράς Κοινότητας. Τα 
αυτά ισχύουν και διά τα εξαρτήματα, εγκρίσει της κυριάρ¬ 
χου Ιεράς Μονής. 

Άρθρον 3 

Το άρθρον 20 της από 21,8,1947 (ΦΕΚ 123Β/ 
28.8.1947) Κανονιστικής Διατάξεως περί Κειμηλίων, κα- 
ταργείται και αντικαθίσταται ως κάτωθι; 

Πας εισερχόμενος εις Άγιον Όρος και φέρων μεθ’ εαυ¬ 
τού βιβλία ή έτερα αντικείμενα, διεπόμενα από την διαδι¬ 
κασίαν εξαγωγής των διατάξεων της παρούσης Κανονιστι¬ 
κής Διατάξεως και των προγενεστέρων ως εν ΦΕΚ 123Β/ 
28.8.1947, τ.Β’ και ΦΕΚ 1193Β/27.9.1978, οφείλει να 
δηλώση ταύτα εις Τελωνειακήν ή αστυνομικήν εκτός 
Αγίου Όρους αρχήν, Ινα τω επιτραπή, κατά την αναχώρη- 
σίν του, η εξαγωγή τούτων. 

Άρθρον 4 

Απαγορεύεται παντελώς υπό πάντων και καθ' οιονδή- 
ποτε τρόπον η διά ξηρός μεταφορά, εκτός Αγίου Όρους, 
αντικειμένων διεπομένων από την διαδικασίαν εξαγωγής 
των διατάξεων της παρούσης Κανονιστικής Διατάξεως και 
των προγενεστέρων ως ανωτέρω (ΦΕΚ 123Β/1947 και 
ΦΕΚ 1193Β/1976). 

Άρθρον 5 

Οι παραβάται διατάξεώς τίνος της παρούσης Κανονιστι¬ 
κής Διατέ^εως, ως και των προγενεστέρων Κ.Δ. (ΦΕΚ 
123Β/1947 και ΦΕΚ 1193Β/1976) περί Κειμηλίων, πλην 
της τιμωρίας των υπό των Αγιορειτικών δικαστηρίων, θα 
διώκωνται και κατά τας διατάξεις περί αρχαιοκαπηλείας 
και των άλλων συναφών νόμων. 

Άρθρον 6 

1. Διά τον προσδιορισμόν της χρονολογίας κατασκευής 
ή εκδόσεως αντικειμένου ή εντύπου αντιστοίχο)ς, στερου- 
μένου τοιαύτης, αρμόδια είναι η Ιερά Επιστασία. Εθς περί- 
πτωιν εκφράσεως αδυναμίας δέον να καλήται υπ’ αυτής 
ειδικός, δαπάναις του αιτούντος την εξαγωγήν του αντι¬ 
κειμένου. 

2. Πάσα προγενεστέρα διάταξις, αντικειμένη εις τας 
διατάξεις των άρθρων της παρούσης Κανονιστικής Διατά- 
ξεως καταργείται, 

3. Η ισχύς της παρούσης άρχεται από της δημοσιεύ- 

σεως εις την Εφημερίδα της Κυβερνήοεως. 

Η παρούσα απόφαση να δημοσιευθεί στην Εφημερίδα 
της Κυβερνήοεως. 

Αθήνα. 19 Φεβρουάριου 1996 

ο ΥΠΟΥΡΓΟΣ 

ΘΕΟΔΩΡΟΣ ΠΑΓΚΑΛΟΣ 
-♦-— 

Αριθ. 2028566/4431/0022 (2) 

Αναδρομική καταβολή ειδικής αποζημίωσης - Ειδικού επι¬ 
δόματος 

01 ΥΠΟΥΡΓΟΙ 

ΕΙΩΤΕΡΙΚΠΝ, ΔΗΜ. ΔΙΟΙΚΗΣΗΣ & ΑΠΟΚ/ΣΗΣ 
ΕΘΝΙΚΗΣ ΟΙΚΟΝΟΜΙΑΣ 
ΚΑΙ ΟΙΚΟΝΟΜΙΚΩΝ 

Έχοντας υπόψη; 

α. Τις διατάξεις της παρ. 2 του άρθρου 20 του Ν, 
2386/96 (ΦΕΚ 43/7.3.96), 
β. Την αριθμ. 1519/95 απόφαση του Σ.τ.Ε. 
γ. Το γεγονός ότι από τις διατάξεις της απόφασης αυτής 
προκολείται δαπάνη 125.000.000.000 δρχ. περίπου σε 
βάρος του προϋπολογισμού του Δημοσίου, των Ν.Π.Δ.Δ. 
και των Ο.Τ.Α. για τα έτη 1996. 1997, 1998, 1999 και 
2000 επιμεριζόμενη ως εξής: 

1) Για το έτος 1996 28.000.000,000 δρχ. περίπου. 

2) Για το έτος 1997 27.000.000.000 δρχ. περίπου. 

3) Για το έτος 1998 24.000.000.000 δρχ. περίπου. 

4) Για το έτος 1999 23.000.000.000 δρχ. περίπου. 

5) Για το έτος 2000 23.000.000.000 δρχ. περίπου. 

Η δαπάνη αυτή θα καλυφθεί από τους οικείους προϋπο¬ 
λογισμούς του Δημοσίου (ΚΑΕ 0229 για τους τακτικούς 
υπαλλήλους και ΚΑΕ 0329 για τους εκτάκτους υπαλλή¬ 
λους), των Ν.Π.Δ.Δ. και Ο.Τ.Α., αποφασίζουμε: 

1. Προσδιορίζουμε το ύψος των απαιτήσεων των υπαλ¬ 
λήλων του Δημοσίου των Ο.Τ.Α, και των άλλων Ν.Π.Δ.Δ., 
περιλαμβανομένων και αυτών που υπάγονται στη δικαιο¬ 
δοσία των Ο.Τ.Α., για την ειδική αποζημίωση του άρθρου 7 
του Ν. 2019/1992 (ΦΕΚ 34/Α) που στη συνέχεια μετα¬ 
τράπηκε σε ειδικό επίδομα με την παρ. 8 του άρθρου 41 
του Ν. 2065/1992 και για το χρονικό διάστημα από 

23,3.1990 μέχρι 31.12.1992, εφόσον αμείβονταν με το 
Ν. 1505/84 (ΦΕΚ 194 Α') ή με το Ν. 1876/90 (ΦΕΚ 27 Α’), 

ως εξής: . ^ 

α) Υπαλλήλου κλάδου ΔΕ, ή ΤΕ, ή ΠΕ με υπηρεσία άνω 
των πέντε (5) ετών στις 23,3.1990 σε 490.800 δρχ. 
(18.000 δρχ. X 21 και 8/30 + 9.000 δρχ. χ 12 μή¬ 
νες =490.800 δρχ,). 

β) Υπαλλήλου των ίδιων κλάδων με υπηρεσία κάτω των 
πέντε (5) ετών το χρονικό διάστημα από 23,3.1990 μέχρι 
31.12.1992 σε 381.733 δρχ. (14.000 δρχ. χ 21 και 8/30 
μήνες + 7.000 δρχ. χ 12 μήνες = 381.733 δρχ.). 

γ) Υπαλλήλου κλάδου ΥΕ ανεξαρτήτως ετών υπηρεσίας 
σε 218.133 δρχ. (8.000 δρχ, χ 21 και 8/30 μήνες + 4.000 
δρχ. X 12 μήνες = 218.133 δρχ.). 

2. Οι ανωτέρω απαιτήσεις θα εξοφληθούν με μετρητά 
σε ετήσιες δόσεις, ως εξής: 

α) Υπαλλήλων κλάδων ΔΕ, ΤΕ και ΠΕ 
-1η δόση την 1.8.1996 για τις απαιτήσεις του χρονικού 
διαστήματος από 23.3.1990 μέχρι 31.8.1990 (μήνες 5 και 
8/30), καθώς και για συνολικές απαιτήσεις μέσα στο χρο¬ 
νικό διάστημα από 23 .3. 1 990 έως 31.12.1992 μέχρι 6 μή¬ 
νες. 

-2η δόση την 1.8.1997 για τις απαιτήσεις του χρονικού 


διαστήματος 1,9.1990 μέχρι 31.1.1991 (μήνες 5), καθώς 
και για απαιτήσεις μέσα στο χριονικό διάστημα από 

23.3.1990 έως 31.12.1992 πλέον των 6 μηνών και μέχρι 
12 μήνες. 

-3η δόση την 1.8.1998 για τις απαιτήσεις του χρονικού 
διαστήματος 1.2.1991 μέχρι 30,6.1991 (μήνες 5), καθώς 
και για απαιτήσεις μέσα στο χρονικό διάστημα από 

23.3.1990 έως 31.12.1992 πλέον των 12 μηνών και μέχρι 
18 μήνες. 

-4η δόση την 1.8,1999 για τις απαιτήσεις του χρονικού 
διαστήματος 1.7.1991 μέχρι 31.12.1991 (μήνες 6), κα¬ 
θώς και για απαιτήσεις μέσα στο χρονικό διάστημα από 

23.3.1990 έως 31,12.1992 πλέον των 18 μηνών και μέχρι 
24 μήνες. 

-5η δόση την 1.8.2000 για τις απαιτήσεις του χρονικού 
διαστήματος 1,1.1992 μέχρι 31.12,1992 (μήνες 12), κα¬ 
θώς και για απαιτήσεις μέσα στο χρονικό διάστημα από 

23.3.1990 μέχρι 31-12.1992 πλέον των 24 μηνών. 

β) Υπαλλήλων κλάδου ΥΕ 

-1η δάση την 1.8.1996 γιο τις απαιτήσεις του χρονικού 
διαστήματος από 23.3.1990 μέχρι 31.12.1990 (μήνες 9 
και 8/30), καθώς και για συνολικές απαιτήσεις μέσα στο 
χρονικό διάστημα από 23.3.1990 έως 31.12.1992 μέχρι 
δέκα (10) μήνες. 

-2η δόση την 1.8.1997 για τις απαιτήσεις του χρονικού 
διαστήματος από 1.1.1991 μέχρι 31.12.1991 (μήνες 12), 
καθώς και για απαιτήσεις μέσα στο χρονικό διάστημα από 

23.3.1990 έως 31.12,1992 πλέον των 10 μηνών και μέχρι 
22 μήνες. 

-3η δόση την 1.8.1998 για τις απαιτήσεις του χρονικού 
διαστήματος από 1.1.1992 μέχρι 31.12.1992, (μήνες 12), 
καθώς και για απαιτήσεις μέσα στο χρονικό διάστημα από 

23.3.1990 μέχρι 31.12.1992 πλέον των 22 μηνών, 

3. Ειδικά: 

α) Οι υπάλληλοι που εμπίπτουν στις ρυθμίσεις της 
αριθμ. 2042663/4709/0022/30.6.95 (ΦΕΚ 588/Β/ 
6.7.95) κοινής υπουργικής απόφασης, θα λάβουν το υπό¬ 
λοιπο του ποσού που απέμεινε μετά τη ρύθμιση της ανω¬ 
τέρω απόφασης, ως εξής: 

αα) Οι των κλάδων ΔΕ, ΤΕ, ΠΕ σε δύο δόσεις: 

-1 η δόση την 1.8.1996 με την οποία θα καταβληθούν τα 
είκοσι εκατοστά (20/100) του συνολικού καθαρού πληρω¬ 
τέου ποσού. 

2η δόση την 1.8.1997 με την οποΙά θα καταβληθούν τα 
υπόλοιπα είκοσι πέντε εκατοστά (25/100) του συνολικού 
καθαρού πληρωτέου ποσού. 

ββ) Οι του κλάδου ΥΕ της ίδιας ως άνω κοινής Υπουργι¬ 
κής απόφασης θα λάβουν την 1.8.1996 ολόκληρο το υπό¬ 
λοιπο ποσό δηλαδή, τα σαράντα πέντε εκατοστά (45/100) 
του συνολικού καθαρού πληρωτέου ποσού. 

Με την πληρωμή των δόσεων την 1.8.1996 θα γίνει και 
η απόδοση των κρατήσεων υπέρ τρίτων καθώς και του φό¬ 
ρου εισοδήματος τόσο για το ποσό που έλαβαν με την 
προαναφερθείσα κοινή Υπουργική απόφαση, όσο και για 
το ποσό που θα λάβουν κατά την 1.8.1996. 

β) Για τους υπαλλήλους των Ο.Τ.Α. στους οποίους μέχρι 
την δημοσίευση του Νόμου 2386/1996 (7.3.1996) είχαν 
καταβληθεί εν μέρει ποσά, από την ανωτέρω απαίτηση, 
βάσει των ειδικών ρυθμίσεων των άρθρων 236 και 263 του 
Π.Δ. 410/95 (συμβιβαστική επίλυση κλπ), η καταβολή του 
υπόλοιπου ποσού που απομένει θα ολοκληρωθεί με βάση 
τις ειδικές αυτές ρυθμίσεις. 

γ) Για τους υπαλλήλους που υπηρετούν σε περιοχές των 
νομών Κοζάνης, Γρεβενών, Αχαΐας και Φωκίδας που 

έχουν πληγεί από τους πρόσφατους σεισμούς, κατά βε¬ 
βαίωση της οικείας Νομαρχίας, το δικαιούμενο συνολικό 
ποσό του ανωτέρω επιδόματος θα καταβληθεί ε(ράπαξ 
την 1.8.1996. 

δ) Για τους υπαλλήλους που υπηρετούν σε περιοχές 
που έχουν πληγεί από τους σεισμούς των ετών 1993 και 
1994, κατά βεβαίωση της οικείας Νομαρχίας, το συνολικό 
δικαιούμενο ποσό του ανωτέρω επιδόματος θα καταβλη¬ 
θεί σε δύο (2) δόσεις ως εξής: 

-1η δόση την 1.8.1996 για τις απαιτήσεις του χρονικού 
διαστήματος από 23.3.1990 μέχρι 30.4.1991 (μήνες 13 
και 8/30). 

-2η δόση την 1.8.1997 για τις απαιτήσιες του χρονικού 
διαστήματος 1.5.1991 μέχρι 31.12.1992 (20 μήνες). 

ε) Για τους υπαλλήλους Οργανισμών ή Υπηρεσιών εν γέ- 
νει που δεν επιχορηγούνται άμεσα ή έμμεσα από τον κρα¬ 
τικό προϋπολογισμό, η καταβολή των δικαιουμένων πο¬ 
σών του ειδικού επιδόματος μπορεί να γίνει κατά παρέκ¬ 
κλιση των ρυθμίσεων της παρούσας, με απόφαση των 
Διοικήσεων τους εφόσον η οικονομική τους δυνατότητα 
το επιτρέπει, 

4. Η πληρωμή των ποσών αυτών θα γίνει με ξεχωριστές 
μισθοδοτικές καταστάσεις οι οποίες θα εμφανίζουν το 
ακαθάριστο ποσό της εξοφλούμενης δόσης, τις κρατήσεις 
επ’ αυτού και το καθαρό πληρωτέο. 

Τα ποσά αυτά καταλογίζονται στους ίδιους ΚΑΕ που κα¬ 
ταλογίζεται το ειδικό επίδομα του άρθρου 41 του Ν. 2065/ 
1992 και υπόκεινται στις κρατήσεις του επιδόματος αυτού 
που διενεργούνται σήμερα. 

5. Οι μισθοδοτικές καταστάσεις θα συνοδεύονται με τα 
εξής δικαιολογητικά: 

α) Με πίνακα προσδιορισμού της απαίτησης των υπαλ¬ 
λήλων για όλο το χρονικό διάστημα και για κάθε εξοφλού¬ 
μενη δόση. 

β) Με υπεύθυνη δήλωση των υπαλλήλων του Ν. 
1599/86 από την οποία θα προκύπτει ότι δεν έχουν λάβει 
για το ίδιο χρονικό διάστημα αντίστοιχα ποσά του ειδικού 
επιδόματος με οποιοδήποτε τρόπο. 

γ) Με βεβαίωση του εκκαθαριστή της Υπηρεσίας στη μι- 
σθοδοτική κατάσταση από την οποία θα προκύπτει ότι δεν 
έχουν καταβληθεί αντίστοιχα ποσά για το ίδιο χρονικό διά¬ 
στημα. 

δ) Με αντίγραφο της παρούσας κοινής Υπουργικής από¬ 
φασης. 

6. Η εκκαθάριση των ανωτέρω ποσών γίνεται από τις 
υπηρεσίες από τις οποίες μισθοδοτούντο οι υπάλληλοι την 
31.12.1992. Στις περιπτώσεις που ορισμένοι υπάλληλοι 
το χρονικό διάστημα από 23.3.1990 έως 31.12.1992 εί¬ 
χαν υπηρετήσει και σε άλλες δημόσιες υπηρεσίες (Υπουρ¬ 
γεία, αυτοτελείς και δημόσιες υπηρεσίες), προκειμένου 
να γίνει η εκκαθάριση, θα προσκομίζουν επί πλέον και βε¬ 
βαίωση κάθε υπηρεσίας από την οποία θα προκύπτει ότι 
δεν έχουν καταβληθεί ποσά ειδικού επιδόματος για όσο 
χρόνο υπηρετούσαν σ’ αυτές. 

Για όσες υπηρεσίες έχουν καταργηθεί η εκκαθάριση θα 
γίνει από την υπηρεσία που υπηρετεί σήμερα ο υπάλλη¬ 
λος. 

Στις περιπτώσεις που κατά το χρονικό διάστημα από 
23.3.1990 έως 31.12.1992 υπάλληλοι είχαν μεταταχθεΐ 
από Ν.Π.Δ.Δ. σε άλλα Ν.Π.Δ.Δ. ή δημόσιες υπηρεσίες και 
αντίστροφα, τότε η εκκαθάριση των ποσών του ειδικού 
επιδόματος θα γίνει από κάθε υπηρεσία ανάλογα με το 
χρονικό διάστημα που είχαν υπηρετήσει σ' αυτή. 

7. Εάν για οποιονδήποτε λόγο καταβλήθηκαν κατά το 


συγκεκριμένο χρονικό διάστημα (23.3.1990 έως 
31,12.1992) μειωμένες αποδοχές ή δεν καταβλήθηκαν 
καθόλου αποδοχές, γίνεται ανάλογη περικοπή των ποσών 
του ειδικού επιδόματος που αντιστοιχούν στο διάστημα 
αυτό. 

8. Σε καμμίο περίπτωση δεν δικαιολογείται η καταβολή 
ποσών ειδικού επιδόματος για χρονικό διάστημα προγενέ¬ 
στερα της 23.3.1990. 

Η απόφαση αυτή να δημοσιευθεΐ στην Εφημερίδα της 
Κυβερνήσεως. 

Αθήνα, 26 Απριλίου 1996 

α ΥΠΟΥΡΓΟΙ 

ΕΣΟΤΕΡΙΚΟΝ, ήΗΜ. ΔΙΟΙΚΗΣΗΣ 

ΚΑΙ ΑΠΟΚΕΝΤΡΩΣΗΣ ΕΘΝΙΚΗΣ ΟΙΚΟΝΟΜΙΑΣ 

Αθ. ΤΣΟΧΑΤΖΟΠΟΥΛΟΣ ΠΑΝ. ΠΑΠΑΝΤΩΝΙΟΥ 

ΟΙΚΟΝΟΜΙΚΟΝ 

ΑΛ. ΠΑΠΑΔΟΠΟΥΛΟΣ 

- ♦- 

Αριθ. 2022192/3272/0025 (3) 

Τροποποίηση της 2062849/0025/20.11.95 απόφαση 
του Υπουργού Οικονομικών σχετικά με την παροχή της 
εγγύησης του Ελληνικού Δημοσίου στην Ευρωπαϊκή 
Τράπεζα Επενδύσεων γιο κάλυψη δανείου της σε συ¬ 
νάλλαγμα στην ΕΤΕΒΑ ποσού ισοτίμου δρχ. 
20,000.000.000. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του Ν. 2322/1995 (ΦΕΚ 143/Α/ 
12.7.95). 

2. Την απόφασή μας αριθμ. 2062849/9854/20.11.95, 
με την οποία παρασχέθηκε η εγγύηση του Ελληνικού Δη¬ 
μοσίου στην Ευρωπαϊκή Τράπεζα Επενδύσεων για την με¬ 
ταξύ αυτής και της ΕΤΕΒΑ σύναψη δανείου σε συνάλ¬ 
λαγμα ποσού ισοτίμου δρχ. είκοσι δισεκατομμυρίων 
(20.000.000.000) και με την οποία παράλληλα καθορί¬ 
σθηκε προμήθεια υπέρ του Δημοσίου 1 % για την παρεχό¬ 
μενη εγγύησή του, 

3. Το αριθμ. 1028/26.3.1996 έγγραφο της ΕΤΕΒΑ με 
το οποίο ζητάει την μείωση του ως άνω ποσοστού προμή¬ 
θειας, αποφασίζουμε: 

Τροποποιούμε την αριθμ. 

2062849/9854/0025/20,11.95 απόφασή μας, που ανα- 
φέρεται στο προοίμιο της παρούσας ως προς το ποσοστό 
της υπέρ του Δημοσίου προμήθειας για την παρεχόμενη 
εγγύησή του και ορίζουμε αυτή σε ποσοστό 0.5% ετησίως 
αντί σε 1 %. 

Κατά τα λοιπά η απόφασή μας 2062849/9854/1995 
ισχύει ως έχει. 

Η απόφαση αυτή να δημοσιευθεΐ στην Εφημερίδα της 
Κυβερνήσεως. 

Αθήνα, 29 Απριλίου 1996 

ο ΥΠΟΥΡΓΟΣ 

ΑΛΕΞΑΝΔΡΟΣ ΠΑΠΑΔΟΠΟΥΛΟΣ 

Αριθ. Ζ2/130 (4) 

Δυσπρόσιτα μειονοτικό σχολεία. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ & ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 1 παρ. 20 του Ν. 2341 /95 
(ΦΕΚ 208/6.10.95 τ.Α ). 

2. Το αριθμ. 1/17.1.1996 πρακτικό του Υπηρεσιακού 
Συμβουλίου Μειονοτικής Εκπ/σης (Υ.Σ.Μ.Ε.), αποφασί¬ 
ζουμε: 

Ορίζουμε τα δυσπρόσιτα μειονοτικά σχολεία κατά νομό 
ως εξής: 

Α'. Νομός Ξάνθης 

1.4/θέσιο Ανω θερμών 

2. 2/θέσιο Διασπάρτου 

3. » Κάτω θερμών 

4. » Κιδάρεως 

5. » Μέδουσας 

6. > Μέσων θερμών 

7. » Τμένους 

8. 4/θέσιο Σατρών 

9. 2/θέσιο Ποταμοχωρίου 

10. 12/θέσιο Κενταύρου 

11. 2/θέσιο Αιμονίου 

12. 2/θέσιο Δημαρίου 

13. 2/θέσιο Θεοτόκου 

14. 2/θέσιο Ρεύματος 

15. 4/θέσιο Κοτύλης 

16. 6/θέσιο Πάχνης 

Β'. Νομός Ροδόπης 

17. 2/θέσιο Βούρλων 

18. 4/θέσιο Εσοχής 

19. 2/θέσιο Καμπής 

20. 2/θέσιο Κάμπου 
21.2/θέσιο Κερασέας 

22. 2/θέσιο Κέχρου 

23. 2/θέσιο Μικρού Κέχρου Ιο 

24. 2/θέσιο Μικρού Κέχρου 2ο 

25. 2/θέοιο Μοναστηριού 

26. 2/θέσιο Ραγάδας Ιο 

27. 2/θέσιο Ραγάδας 2ο 

28. 2/θέσιο Τσούκας 

29. 2/θέσιο Χαμηλού Κέχρου 

30. 2/θέσιο Χαράδρας 

31. 4/θέσιο Χλόης 

32. 5/θέσιο Ανω Βυρσίνης 

33. 2/θέαιο Άνω Καρδάμου 

34. 2/θέσιο Καλυβιών 

35. 2/θέσιο Κάτω Βυρσίνης 

36. 2/θέσιο Κάτω Καρδάμου 

37. 2/θέσιο Κοβάλου 

38. 4/θέσιο Κύμης 

39. 2/θέσιο Μυρτίσκης 

40. 2/θέσιο Σαρακηνής 
41.4/θέσιο Σμιγάδας 

Γ'. Νομός Έβρου 

42. 2/θέσιο Γέρικου 

43. 2/θέσιο Γονικού 

44. 2/θέσιο Λεπτοκαρυάς 

45. 2/θέσιο Μεγ. Δερείου 

46. 2/θέσιο Μικρακίου 

47. 2/θέσιο Πετρολόφου 

48. 2/θέοιο Ρούσας 


49. 2/θέσιο Σιδηροχωρίου 

50. 4/θέσιο Σιδηρούς 

Η απόφαση αυτή να δημοσιευθεΐ στην Εφημερίδα της 
Κϋβερνήσεωις. 

Αθήνα, 29 Απριλίου 1996 

ο ΥΠΟΥΡΓΟΙ 

ΓΕΩΡΓΙΟΣ ΑΝ. ΠΑΠΑΝΔΡΕΟΥ 




Αριθ. Γ2/2718 

Συγκρότηση καλλιτεχνικής επιτροπής. 


(5) 


Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ & ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις της Γ2/3345/2.9.Θ8 Υ,Α. -Ίδρυση και 
λειτουργία των Μουσικών Σχολείων» που κυρώθηκε με το 
Νόμο 1824/88 (ΦΕΚ 296/τ.Α·). 

2. Τις διατάξεις της Γ2/1950/27.3.96 Υ.Α. «Λειτουργία 
των Μουσικών Σχολείων». 

3. Τις διατάξεις της παραγράφου 4 του άρθρου 55 του 
Ν. 1566/85 (ΦΕΚ ΙβΤ/τ.Α ) «Δομή και λειτουργία της 
Πρωτοβάθμιας και Δευτεροβάθμιας Εκπαίδευσης και άλ¬ 
λες διατάξεις». 

4. Τις διατάξεις της Δ4/157/23.3.89 (ΦΕΚ 157/τ.Β) 
Υ.Α. 

5. Το άρθρο 21 του Ν. 1966/91 (ΦΕΚ 147/τ.Α·) -Με¬ 
τεγγραφές φοιτητών Α.Ε.Ι., σπουδαστών Τ.Ε.Ι. και άλλες 
διατάξεις». 

6. Το άρθρο 16 του Ν. 186/75 (ΦΕΚ 214/τ.Α'), αποφα¬ 
σίζουμε: 

Α. Συγκροτούμε καλλιτεχνική επιτροπή που αποτελεί 
ομάδα εργασίας και απαρτίζεται από τους: 

1. Φιδετζή Βύρωνα, αρχιμουσικό της Κρατικής Ορχή¬ 
στρας Αθηνών, σολίστ βιολοντσέλλου, ως πρόεδρο. 

2. Παπαζαρή Αθανάσιο, Σχολικό Σύμβουλο του κλάδου 
ΠΕ16 (μουσικής), ως τακτικό μέλος και αναπληρωτή πρό¬ 
εδρο. 

3. Ξανθουδάκη Χάρη, συνθέτη, καθηγητή στο τμήμα 
μουσικών σπουδών του Ιόνιου Πανεπιστημίου. 

4. Μαλαφή Γεώργιο, καθηγητή μουσικής του τμήματος 
Νηπιαγωγών του Πανεπιστημίου Αθηνών. 

5. Γλυνιά Ανδρέα, καθηγητή του κλάδου ΠΕ 16 (μουσι¬ 
κής), αποσπαμένο στο Μαράσλειο Διδασκαλείο του Πανε¬ 
πιστημίου Αθηνών, πρόεδρο της Π.Ε.Κ.Μ. 


Με αναπληρωματικά μέλη τους: 

1. Παπαχρόνη Ιωάννη, καθηγητή παραδοσιακής μουσι¬ 
κής. 

2. Τρανουδάκη Μιχάλη, συνθέτη, καθηγητή του κλάδου 
ΠΕ 16 (μουσικής) και υποδιευθυντή του μουσικού σχο¬ 
λείου ΧάϊδαρΙου. 

Σε περίπτωση απαρτίας των τακτικών μελών θα ανα¬ 
πληρώνονται από τα αναπληρωματικά. 

Γραμματεία της παραπά'/ω ομάδας ορίζουμε τη Σάλτου 
Αντιγόνη, καθηγήτρια του κλάδου ΠΕ 16 (μουσικής). Η 
Γραμματέας τηρεί τα πρακτικά των συνεδριάσεων, καλεί 
τα μέλη της ομάδας σε σύσκεψη μετά από συνεννόηση με 
τον Πρόεδρο και υποβάλλει στη Διεύθυνση Σπουδών Δευ¬ 
τεροβάθμιας Εκπαίδευσης του ΥΠ.Ε.Π.Θ. αντίγραφα των 
πρακτικών των συνεδριάσεων. 

Αναπληρωτή Γραμματέα της παραπάνω ομάδας ορί¬ 
ζουμε τον Κοντίτση Ιωάννη, καθηγητή του κλάδου ΠΕ 16 
(μουσικής). 

Β. Έργο της ομάδας εργασίας είναι αυτό που καθόριζε- 

ται από τις διατάξεις της Γ2/3345/2.9.88 Υ.Α. «Ίδρυση 
και λειτουρνία των Μουσικών Σχολείων» που κυρώθηκε με 
το Νόμο 1824/88 (ΦΕΚ 296/τ.Α·). 

Γ. Η θητεία της ομάδας ορίζεται για δύο χρόνια και από 
τις 4.96-4.98. 

Δ. Στα μέλη της ομάδας και στη γραμματεία της θα χο¬ 
ρηγείται αποζημίωση κατά τις κείμενες διατάξεις. 

Ε. Διοικητιιά^ στήριξη της ομάδας εργασίας θα παρέχε¬ 
ται μέσω των Διευθύσεων Δευτεροβάθμιας Εκπαίδευσης 
Ανατολικής Αττικής, Γ’ Αθήνας. Ιωαννίνων, Ζακύνθου, 
Αχαΐας, Κέρκυρας, Ρεθϋμνου, Λάρισας, Θεσσαλονίκης, 
Ρόδου, Λευκάδας, Κομοτηνής, Καλαμάτας, Δράμας, Μυ¬ 
τιλήνης, Καρδίτσας, Σερρών, Πειραιά καθώς επίσης και 
από τη Διεύθυνση Σπουδών Δευτεροβάθμιας Εκπαίδευ¬ 
σης του ΥΠ.Ε.Π.Θ. 

ΣΤ. Από την έκδοση της παρούσας απόφασης καταρ- 
γούνται οι αποφάσεις Γ2/1370/15.3.94, Γ2/3960/ 
17.8.94 και Γ2/3000/2,5.95. 

Ζ. Η δαπάνη αποζημίωσης της ομάδας εργασίας θα 
αντιμετωπιστεί από τις Πιστώσεις του φορέα 19-610 και 
ΚΑΕ 0515 του προϋπολογισμού του ΥΠ.Ε.Π.Θ. οικονομι¬ 
κού έτους 1996, οι οποίες επαρκούν για το σκοπό αυτό. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 30 Απριλίου 1996 

ο ΥΠΟΥΡΓΟΣ 

ΓΕΩΡΓΙΟΣ ΠΑΠΑΝΔΡΕΟΥ 

-♦- 

Αριθ. 7418 (6) 

Έγκριση αύξησης των χρηματικών ορίων των παρ. 2 & 3 
του άρθρου 15 του αριθμ. 284/61 Β. Δ/τος. 

Ο ΥΠΟΥΡΓΟΣ ΓΕΩΡΓΙΑΣ 

Εχοντας υπόψη: 

α. Τις διατάξεις του Νόμου 389/1943 «Περί τροποποιή- 
σεως και συμπληρώσεως των περί Κ.Τ.Γ.Κ. και Δασών 
διατάξεων» (ΦΕΚ 233/Α/28.7.1943). 

β. Τις διατάξεις του Β. Δ/τος 284/1961 «Περί τροπο- 
ποιήσεως και συμπληρώσεως των περί Διοικήσεως, Δια- 
χειρίσεως και Λειτουργίας του ΚΤΓΚ και Δασών διατά¬ 
ξεων» (ΦΕΚ 82/Α718.5.1961). 

γ. Την αριθμ. 15783/10.6.1991 Κοινή απόφαση των 
Υπουργών Προεδρίας Κυβερνήσεως και Γεωργίας «Ανα¬ 
συγκρότηση Διοικητικού Συμβουλίου ΚΤΓΚ και Δασών» 
(ΦΕΚ 460/Β·/91). 

δ. Τις διατάξεις του Νόμου 1558/1985 «Κυβέρνηση και 
Κυβερνητικά Όργανα» (ΦΕΚ 137/Α726.7.1985). 

ε. Την αριθμ. 394562/23.9.94 απόφαση του Υπουργού 
Γ εωργίας «Περί μεταβίβασης στους Γ ενικούς Γ ραμματείς, 
ατού Γ ενικούς Διευθυντές και στους υπηρεσιακούς παρά¬ 
γοντες του Υπουργείου της εξουσίας να υπογράφουν «με 
εντολή Υπουργού» (ΦΕΚ 744/τ.Β/4.10.94), αποφασί¬ 
ζουμε: 

Εγκρίνουμε την αριθμ. 43/96 απόφαση του Δ.Σ. του 
Κ.Τ.Γ.Κ. και Δασών, η οποία έχει ληφθεί κατά την 3η/ 
21.3.96 Συνεδρίαση αυτού και έχει ως εξής: 

Το Δ.Σ. έχοντας υπόψη την από 14.3.96 Εισήγηση του 
Τμήματος Προμηθειών και Εκτέλεσης Εργασιών της Δ/ 
νσης Οικονομικής από την οποία προκύπτει ότι: 

α. Με το Ν. 2286/95 «Προμήθειες του Δημόσιου Τομέα 
και ρυθμίσεις συναφών θεμάτων (παρ. 12γ & 13 VIII), κα¬ 
θορίζονται οι συνοπτικές διαδικασίες σύναψης συμβά¬ 


σεων προμηθειών και η διαδικασία με διαπραγμάτευση. 

β. Το Ν. 2362/95 «Περί Δημοσίου Λογιστικού Ελέγχου 
των δαπανών του Κράτους» & συγκεκριμένα το άρθρο 83 
αυτού με το οποίο ορίζεται το ποσό του 1.500.000 δρχ. 
ετησίςος κατά κωδικό αριθμό είδους για προμήθεια προϊό¬ 
ντων, παροχής υπηρεσιών ή εκτέλεσης έργων με απ' ευ¬ 
θείας ανάθεση και το ποσό των 4.000.000 δρχ. ετησίως 
κατά κωδικό αριθμό είδους για προμήθεια προϊόντων πα¬ 
ροχής υπηρεσιών ή εκτέλεσης έργων που πραγματο¬ 
ποιούνται με συνοπτικές διαδικασίες (πρόχειρος διαγωνι¬ 
σμός). 

γ. Με την αριθμ. 2043748/519/0026/89 απόφαση του 
Υπουργού Οικονομικών, σύμφωνα με την οποία στις ανα¬ 
θέσεις εκτέλεσης εργασιών εφαρμόζονται αναλογικά οι 
διατάξεις του Νόμου περί προμηθειών του Δημοσίου και 
των Ν.Π.Δ.Δ. 

δ. Τα παραπάνω θέματα για το ΚΤΓΚ & Δασών, ρυθμί¬ 
ζουν οι διατάξεις των παρ. 2 & 3 του άρθρου 15 του Β.Δ. 
284/61 και τα ισχύοντα χρηματικά όρια έχουν καθοριστεί 
με την αριθμ. 192/1995 απόφαση του Δ.Σ. του ΚΤΓΚ & 
Δασών που εγκρίθηκε με την αρ. 36933/12.1.96 όμοια 
του Γ εν. Γ ραμματέα, στο ποσό του 1 .(Χ)0.000 δρχ με δια¬ 
πραγμάτευση άνω του ποσού αυτού & μέχρι 3.000.000 
δρχ. με πρόχειρο διαγωνισμό & άνω του ποσού 3.000.001 
με διενέργεια κλειστού ή ανοικτού διαγωνισμού. 

ε. Τέλος προς το σκοπό ομοιόμορφης εφαρμογής, για 
όλα τα Ν.Π.Δ.Δ. καθίσταται αναγκαίο να προσαρμοστούν 
τα χρηματικά όρια του Β.Δ. 284/61, στα όρια που καθιέ¬ 
ρωσε ο Ν. 2362/95 για όλο το Δημόσιο Τομέα, αποφασί¬ 
ζει: 

1. Εγκρίνει την σύμφωνα με την παρ. 18 του άρθρου 15 
του Β.Δ. 284/61, την αύξηση των χρηματικών ορίων των 
παρ. 2 & 3 του παραπάνω άρθρου ως εξής: 

α) Της παρ. 2 μέχρι του ποσού του 1.500.(Χ)0 δρχ. με 
διαπραγμάτευση (εξαιρετική ή απευθείας ανάθεση) & άνω 
του ποσού του 1.500.000 δρχ. μέχρι 4.000.000 δρχ. με 
πρόχειρο διαγωνισμό. 

β) Της παρ. 3, άνω του ποσού των 4.000.001 δρχ. με 
διενέργεια ανοικτού ή κλειστού διαγωνισμού. 

2. Τα ποσά της παρ. 1 συμπεριλαμβάνουν και τον ανα- 
λογούντα Φ.Π.Α. 

Η απόφαση αυτή να δημοσιευτεί στην Εφημερίδα της 
Κυβερνήσεως. 

Αθήνα, 16 Απριλίου 1996 

Με εντολή Υπουργού 
Ο Γ ενικός Γ ραμματέας 
ΒΑΣ. ΣΙΟΥΜΑΛΑΣ 

- ♦ - 

Αριθ. Υ4α/οικ. 4309 (7) 

Μεταφορά της αποκεντρωμένης Νοσηλευτικής Μονάδας 
Πύλου του Νομ. Γεν. Νοσ. Αθηνών «ΚΟΡΓΙΑΛΕΝΕΙΟ - 
ΜΠΕΝΑΚΕΙΟ» Ε.Ε.Σ.. στο Νομ. Γεν. Νοσ. Καλαμά¬ 
τας. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ, 

ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις των άρθρων 56 και 64 του ν. 2071/92 
(ΦΕΚ 123/Α/92). 

2. Τις διατάξεις της παρ. 5 του άρθρου 8 του Ν. 
2194/94 (ΦΕΚ 34/Α/94). 

3) Τις διατάξεις του άρθρου 27 του Ν. 2081/92 {ΦΕΚ 
154/Α/92) και το γεγονός άτι με την παρούσα απόφαση 
δεν προκαλεϊται επιπλέον δαπάνη σε βάρος του κρατικού 
προϋπολογισμού. 

4. Τηναριθμ. 4της 112ης Ολομ./1 6.2.95 του ΚΕ.Σ.Υ. 

5. Τις διατάξεις της απόφασης Α3β/οικ. 17019/87 
(ΦΕΚ 701/Β/87). 

6. Την αριθμ. ΔΥ3α/158/96) Απόφαση «Περί ανάθεσης 
αρμοδιοτήτων στους Υφυπουργούς Υγείας και Πρό¬ 
νοιας». 

7. Τα αριθμ. 15154/94 και 1754/94 έγγραφα του 
Ν.Γ.Ν. Αθηνών Κοργιαλένειο - Μπενάκειο Ε.Ε.Σ. 

8. Τις διατάξεις του άρθρου 1 του Ν. 1821/88 (ΦΕΚ 
271/Α/88), αποφασίζουμε: 

1. Η Νοσηλευτική Μονάδα Πύλου που αποτελεί αποκε¬ 
ντρωμένη Νοσηλευτική Μονάδα του Π.Γ.Ν. Αθηνών Κορ- 
γιαλένειο - Μπενάκειο Ε.Ε.Σ., σύμφωνα με την ανωτέρω 
υπ’ αριθμ. 5 αναφερόμενη Υπουργική Απόφαση «Οργανι¬ 
σμός του νοσοκομείου του Ε.Ε.Σ. «Κοργιαλένειο - Μπενά- 
κειο» Αθηνών και την από 28.5.85 σύμβαση μεταξύ του 
Ελληνικού Δημοσίου και του Ελληνικού Ερυθρού Σταυρού 
(Ε.Ε.Σ.), που κυρώθηκε με το Ν. 1821/88 (ΦΕΚ 21ΛΙΝ 
88) μεταφέρεται και αποτελεί αποκεντρωμένη οργανική 
μονάδα του Ν.Γ.Ν. Καλαμάτας. 

2. Η κατά την προηγούμενη παράγραφο Νοσηλευτική 
Μονάδα Πύλου λειτουργεί ενιαία με την επίσης αποκε¬ 
ντρωμένη μονάδα του Νοσοκομείου Καλαμάτας, Κέντρο 
Υγείας Πύλου σύμφωνα με τις αποφάσεις του Δ.Σ. του Νο¬ 
σοκομείου. 

Οι παρακάτω θέσεις κλάδου γιατρών ΕΣΥ που έχουν συ- 
σταθεί με την αριθμ. Α3β/οικ. 5705/30.3.90 (ΦΕΚ 215/ 
Β/90) στη Νοσηλευτική Μονάδα Πύλου, μεταφέρονται και 
προστίθενται στον Οργανισμό του Ν.Γ.Ν. Καλαμάτας για 
την αποκεντρωμένη Οργανική Μονάδα Πύλου: 


Ειδικότητα 

. Βαθμός 

Παθολογία 

ΕΑ ή ΕΒ 

Παθολογία 

ΕΒ 

Χειρουργική 

ΕΑή ΕΒ 

Χειρουργική 

ΕΒ 

Καρδιολογία 

ΕΒ 

Μικροβιολογία 

ΕΒ 


Αριθμός Σύνολο 


1 1 

1 1 

1 1 

1 1 

1 1 

1 _ 

Σύνολο 6 


3. Οι παρακάτω θέσεις προσωπικού που έχουν συστα- 
θεί με τις διατάξεις του άρθρου 16 της Α3β/οικ. 17019/87 
Υπουργικής Απόφασης (ΦΕΚ 701/Β/87) μεταφέρονται 
και προστίθενται κατά κατηγορία και κλάδο στον Οργανι¬ 
σμό του Ν.Γ.Ν. Καλαμάτας για την αποκεντρωμένη Οργα¬ 
νική μονάδα Πύλου: 

ΚΑΤΗΓΟΡΙΑ Πε 

Κ/νΑΔΟΣ ΠΕ ΔΙΟΙΚΗΤΙΚΟΣ - ΛΟΓΙΣΤΙΚΟΣ 

Μία (1) θέση 


ΚΑΤΗΓΟΡΙΑ ΤΕ 

ΚΛΑΔΟΣ ΤΕ ΔΙΟΙΚΗΣΗΣ ΜΟΝΑΔΩΝ ΥΓΕΙΑΣ ΚΑΙ ΠΡΟ¬ 
ΝΟΙΑΣ 
ΜΙα (1) θέση 

ΚΛΑΔΟΣ ΤΕ ΛΟΓΙΣΤΙΚΗΣ 
Μία (1) θέση 

Κ/\ΑΔΟΣ ΤΕ ΦΥΣΙΚΟΘΕΡΑΠΕΙΑΣ 
Μία (1) θέση 

ΚΛΑΔΟΣ ΤΕ ΚΟΙΝΩΝΙΚΗΣ ΕΡΓΑΣΙΑΣ 
Δύο (2) θέσεις 

ΚΛΑΔΟΣ ΤΕ ΝΟΣΗΛΕΥΤΙΚΗΣ 
Δέκα (10) θέσεις 

ΚΛΑΔΟΣ ΤΕ ΕΠΙΣΚΕΠΤΩΝ ή ΕΠΙΣΚΕΠΤΡΙΩΝ 
ΥΓΕΙΑΣ 
Δύο (2) θέσεις 

ΚΑΤΗΓΟΡΙΑ ΔΕ 

ΚΛΑΔΟΣ ΔΕ ΔΙΟΙΚΗΤΙΚΟΥ-ΛΟΓΙΣΤΙΚΟΥ 
ΤρεΙς (3) θέσεις 

ΚΛΑΔΟΣ ΔΕ ΔΑΚΤΥΛΟΓΡΑΦΩΝ 
Δύο (2) θέσεις 

ΚΛΑΔΟΣ ΔΕ ΒΟΗΘΩΝ ΙΑΤΡΙΚΩΝ και ΒΙΟΛΟΓΙΚΩΝ ΕΡ¬ 
ΓΑΣΤΗΡΙΩΝ (ΠΑΡΑΣΚΕΥΑΣΤΩΝ) 

Δύο (2) θέσεις 

ΚΛΑΔΟΣ ΔΕ ΧΕΙΡΙΣΤΩΝ ΙΑΤΡΙΚΩΝ ΣΥΣΚΕΥΩΝ 
Δύο (2) θέσεις 

ΚΛΑΔΟΣ ΔΕ ΜΑΓΕΙΡΩΝ 
Μία(1) θέση 

ΚΛΑΔΟΣ ΔΕ ΤΕΧΝΙΚΟΣ 
Πέντε (5) θέσεις 

Ο κλάδος αυτός περιλάμβάνει τις ειδικότητες: Μηχανο¬ 
τεχνιτών. Ηλεκτροτεχνιτών, θερμαστών, Υδραυλικών, 
Οδηγών αυτοκινήτων και άλλες συναφείς ειδικότητες. 

ΚΛΑΔΟΣ ΔΕ ΝΟΣΗΛΕΥΤΩΝ 
Είκοσι (20) θέσεις 

Οι πέντε (5) θέσεις του κλάδου αυτού συμπληρώνονται 
κατά τον αριθμό που δεν συμπληρώνονται, λόγω έλλειψης 
υποψηφίων οι αντίστοιχες θέσεις του κλάδου ΤΕ Νοση¬ 
λευτικής. 

ΚΛΑΔΟΣ ΔΕ ΒΟΗΘΩΝ ΦΑΡΜΑΚΕΙΟΥ 
Μία (1) θέση 

ΚΑΤΗΓΟΡΙΑ ΥΕ 

ΚΛΑΔΟΣ ΥΕ ΒΟΗΘΗΤΙΚΟΥ ΥΓΕΙΟΝΟΜΙΚΟΥ ΠΡΟΣΩΠΙ¬ 
ΚΟΥ 

Δέκα (10) θέσεις 

Ο κλάδος αυτός περιλαμβάνει τις ειδικότητες: Βοηθών 
θαλάμου. Μεταφορέων ασθενών και άλλες συναφείς ειδι¬ 
κότητες. 

ΚΛΑΔΟΣ ΥΕ ΒΟΗΘΗΤΙΚΟΥ ΠΡΟΣΩΠΙΚΟΥ 
Δύο (2) θέσεις 

Ο κλάδος αυτός περιλαμβάνει τις ειδικότητες: Κλητή¬ 
ρων, Θυρωρών. Ταξινόμων ιματισμού και άλλες συναφείς 
ειδικότητες. 

ΚΛΑΔΟΣ ΥΕ ΠΡΟΣΩΠΙΚΟΥ ΕΣΤΙΑΣΗΣ 
Πέντε (5) θέσεις „ ο - 

Ο κλάδος αυτός περιλαμβάνει τις ειδικότητες: Βοηθών 

μαγείρων, Τραπεζοκόμων και Λαντζέρηδων. 

ΚΛΑΔΟΣ ΥΕ ΠΡΟΣΩΠΙΚΟΥ ΚΑΘΑΡΙΟΤΗΤΑΣ 
Πέντε (5) θέσεις 

Ο κλάδος αυτός περιλαμβάνει τις ειδικότητες: Καθαρι- 
στών -στριών, Πλυντών - ντριών, Πρεσσαδόρων - Σιδερω¬ 
τών -τριών και Επιμέλειας κήπων. 

ΚΛΑΔΟΣ ΥΕ ΕΡΓΑΤΩΝ 
Τρεις (3) θέσεις 

4. Με τη δημοσίευση της παρούσας απόφασης μεταφέ- 
ρεται και το προσωπικό που υπηρετεί σε όσες από τις πα¬ 
ραπάνω θέσεις είναι συμπληρωμένες και από την πρώτη 


του επομένου μηνός δημοσίευσης, οι δαπάνες μισθοδο¬ 
σίας, ασφαλ. εισφορών κ.Λ.π. βαρύνουν τον προϋπολογι¬ 
σμό του Νοσ. Καλαμάτας. 

Η παρούσα Απόφαση να δημοσιευθεΙ στην Εφημερίδα 
της Κυβερνήσεως. 

Αθήνα, 24 Απριλίου 1996 

οι ΥΠΟΥΡΓΟΙ 

ΕΣΟΙΈΡΙΚΟΝ. ΔΗΜ. ΔΙΟΙΚΗΣΗΣ 

ΚΑΙ ΑΠΟΚΕΝΤΡΟΙΗΣ ΥΓΕΙΑΣ ΚΑΙ ΠΡΟΝΟΙΑΣ 

Α. ΤΣΟΧΑΤΖΟΠΟΥΛΟΣ ΦΡ. ΠΑΠΑΛΕΛΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



